
                REPUBLIKA HRVATSKA
  VUKOVARSKO-SRIJEMSKA ŽUPANIJA
               OPĆINA BOGDANOVCI
	      OPĆINSKO VIJEĆE

Klasa: 024-01/25-02/
Ur.br: 2196-8-01/02-25-01
Bogdanovci, 17. veljače 2025. godine

Na temelju članka 87. i 88. Poslovnika Općinskog vijeća Općine Bogdanovci („Službeni vjesnik“ br. 04/21 i 21/22), predsjednica vijeća Anamarija Savić Bajac predlaže ovaj:


Z A P I S N I K


sa 48. sjednice općinskog vijeća koja je održana 17.02.2025. godine sa početkom u 19,00 sati u zgradi Općine Bogdanovci.

NAZOČNI VIJEĆNICI:
Gelo Marijan, Andrija Krizmanić, Jelena Vinaj, Boris Grbić, Anamarija Savić Bajac, Dalibor Katić, Mirko Hardi, Zvonko Kostelnik, Mario Pavlović

ODSUTNI VIJEĆNICI: Zvonimir Mudri

NAZOČNE SLUŽBENE OSOBE:
Maja Župan, Marko Barun, Saša Holik


GOSTI:  Ahnetka Ivan, Slaven Morhan, Željko Hardi, Želimir Mudri, Matija Mihajlović, Matej Tadijanović


Predsjednica općinskog vijeća pozdravila je sve prisutne, te je predložila s obzirom da imamo goste koji su došli zbog točke 9. Prijedlog Odluke o poništenju Odluke o raspisivanju javnog natječaja za zakup poljoprivrednog zemljišta u vlasništvu RH na području Općine Bogdanovci, da onda točka 9. bude točka 2., te da nakon završetka te točke gosti napuste sjednicu vijeća, kako bi vijeće moglo nastaviti s donošenjem ostalih točaka. 

Novi prijedlog dnevnog reda glasi: 
1. Usvajanje zapisnika s protekle sjednice općinskog vijeća Općine Bogdanovci
2. Prijedlog Odluke o poništenju Odluke o raspisivanju javnog natječaja za zakup poljoprivrednog zemljišta u vlasništvu Rh na području Općine Bogdanovci
3. Prijedlog Odluke o provođenju mjera sufinanciranja komunalnih priključaka i fotonaponskih elektrana samcima i obiteljima s područja Općine Bogdanovci
4. Prijedlog Odluke o sudjelovanju Općine Bogdanovci u subvencioniranju kamata u kreditnoj liniji za sufinanciranje kamata na kredit u poljoprivredi i ruralnom razvoju na području VSŽ
5. Prijedlog Odluke o odobrenju prolongata okvirnog kredita Općine Bogdanovci
6. Prijedlog Odluke o izradi izmjene i dopune PPUO Općine Bogdanovci
7. Prijedlog Odluke o lokalnim porezima
8. A) Prijedlog Odluke o usvajanju Izvješća o radu Općinskog načelnika za razdoblje od 01.07.-31.12.2024. godine
B) Prijedlog Odluke o usvajanju Godišnjeg izvješća o provedbi Provedbenog programa za 2024. godinu
9. Prijedlog Odluke o mjerilima za naplatu usluge predškolskih ustanova za djecu s područja Općine Bogdanovci
10. Prijedlog Odluke o usvajanju Izvješća o izvršenju Plana djelovanja u području prirodnih nepogoda za 2024. Godinu
11. Prijedlog Odluke o mjeramazaštite od požara za vrijeme žetve i vršidbe 
12. Prijedlog Odluke o praćenju izvršenja Plana zaštite od požara za područje Općine Bogdanovci
13. Prijedlog Odluke o uvjetima i načinu spaljivanja suhe trave, korova, raslinja i biljnih otpadaka
14. Razno

Predsjednica vijeća daje prijedlog novog dnevnog reda na glasanje, te je isti usvojen JEDNOGLASNO.

Točka 1.
Predsjednica općinskog vijeća dala je zapisnik sa 47. sjednice Općinskog vijeća na raspravu, kako nije bilo primjedbi, predsjednica vijeća daje zapisnik na glasanje, te je isti usvojen JEDNOGLASNO.

Točka 2.
Predsjednica vijeća još jednom pozdravlja sve goste, te navodi kako je sve zapravo započelo sa prošlom sjednicom vijeća, kada se pod točkom razno vodila rasprava što dalje sa provedbom Javnog natječaja za zakup poljoprivrednog zemljišta u vlasništvu RH na području Općine Bogdanovci, većina vijećnika smatrala je da je navedeni natječaj najbolje poništiti, međutim na kraju je jednoglasno predloženo da se sastane Povjerenstvo za provedbu navedenog natječaja zajedno sa Odborom za gospodarstvo i poljoprivredu, te da donesu odluku što i kako dalje sa provedbom ovog Javnog Natječaja.
Upoznaje nazočne kako su se Povjerenstvo i Odbor sastali 14.01.2025. godine, te donijeli jednoglasnu odluku da se Javni Natječaj poništi, pa sada želi da svi skupa raspravimo o navedenoj odluci i što dalje.
Daje ovu točku na raspravu.
Gosp. Barun navodi kako je tema jako škakljiva, Povjerenstvo i Odbor donijeli su svoju Odluku, na vijeću je sada da odluči, međutim želi navesti što se događa ukoliko se usvoji Odluka o poništenju. Novi natječaj ide po novom Zakonu, s tim da je u narednih nekoliko mjeseci najavljena objava opet novog Zakona, gdje natječaj vjerojatno neće provoditi JLS, nego država i nije siguran na koji način će se dijeliti prihodi, vjerojatno neće ići 65 % JLS, kao što je do sada bili, tako da Općina gubi jako velike prihode samim time. 
Gosp. Morhan navodi da ukoliko se natječaj poništi, raspisivanje novog natječaj prema novom trenutno važećem Zakonu ide u prilog velikim firmama poput Vupika d.d., Osatina grupe i sl., jer po važećem Zakon mogu dobiti 50 % zemlje koja je u natječaju. Smatram da se dalje treba nastaviti raditi, sukladno dopisu Ministarstva, jer vjerujemo u rad Povjerenstva i smatramo ako se do sada moglo sve raditi po uputama Ministarstva, zašto se sada odustaje?!
Gosp. Krizmanić navodi kako je Povjerenstvo redovno izvještavalo vijeće na sjednicama o svom radu, te da ni Povjerenstvo ni vijeće nije odugovlačilo po pitanju provedbe Javnog natječaja, nego Ministarstvo. Navodi da je njegov stav da se borimo za mlade OPG-e koji žive u našoj Općini i koji žele ovdje ostati i raditi. 
Gosp. Katić navodi kako se od samog početka provedbe Javnog natječaja nije krenulo kako treba. Prvi natječaj je poništen, jer nije imenovano ispravno povjerenstvo, s tim da na tom prvom Natječaju pojedini ponuditelji nisu dostavili obrazac 2. koji je obavezan. Nakon toga raspisao se novi Natječaj, pojavila se korona, morao sam izaći iz Povjerenstva jer se nisam htio cijepiti niti testirati, nakon nekog vremena i prolaska epidemije korona virusa vratio sam se u Povjerenstvo gdje smo nastavili sa radom. U tijeku rada, Povjerenstvo je pozvalo Vupik d.d. da potpiše Izjavu o prihvaćanju ili odustajanju od određenih katastarskih čestica za koje su dostavili ponudu za sudjelovanje na Javnom natječaju, na što je Vupik d.d. odgovorio kako ne želi sudjelovati u nezakonitom Natječaju. Donesena je nova odluka sukladno uputama Ministarstva, na koju je Vukovarsko-srijemska župnija dala suglasnost, međutim Ministarstvo poljoprivrede šalje dopis kojim ne daje suglasnost na nevedenu odluku, te šalje ispravke koje treba napraviti, neke pogreške se do sada nisu uopće spominjale, na što predsjednik povjerentva upućuje dopis za pojašnjenje, zatim požurnicu, međutim Minitarstvo se ne očituje i dalje. Nakon toga povjerenstvo je stalo s radom, na nekoliko vijeća se raspravljalo što i kako dalje, međutim konkretna odluka se nije donijela. Gosp. Katić navodi kako ispada da je Povjerenstvo nesposobno, da ne zna raditi, a ti ljudi su zapravo odradili veliki posao. 
Gosp. Željko Hardi postavlja upit zar Općina nemamo pravo glasa, neke veće ovlasti, da se ode direktno u Ministarstvo po jasne odgovore, svi rokovi su davno izašli. Ispada da Vi samo pošaljete dopise i čekate Ministarstvo da odgovori, navodi gosp. Hardi. Gđa. Savić Bajac odgovara kako smo slali dopise i požurnice. 
Gosp. Mihajlović kako se svi prisutni gosti slažu kako ne treba poništiti Natječaj. Ako treba uzeti pravnika i sa pravnikom ići ka Ministarstvu, jer ovo nema smisla. Povjerenstvo je odradilo svoj posao, vijeće je usvojilo odluku, županija dala suglasnost na istu, tko je sada Ministarstvo da ne da svoju suglasnost?!
Gđa. Vinaj mišljenja je da se donošenje ove Odluke odgodi za iduće vijeća, smatra da vijeće nije dovoljno upoznato sa posljedicom poništenja Natječaja, odnosno raspisivanja novog natječaja po novom Zakonu, te da to sve treba dobro proučiti prije donošenja bilo kakve odluke. 
Isto tako smatra da ukoliko Povjerenstvo nastavi raditi po zadnjoj uputi Ministarstva, da će Ministarstvo svakako imati razlog za poništenje natječaja zbog odugovlačenja i prolaska svih mogućih rokova. 
Predsjednica vijeća na prijedlog vijećnika moli goste da na kratko napuste sjednicu, kako bi se vijećnici dogovorili što i kako dalje. Gosti napušaju sjednicu. 
Gosp. Kostelnik smatra da je Povjerenstvo radilo svoj posao, za isti su bili plaćeni, vijeće je donijelo odluku i zašto da mi sada poništavamo Natječaj, neka ga Ministarstvo poništi i apsolutno je protiv poništenja. 
Gosp. Gelo mišljenja je ukoliko se ne odradi dalje po uputi Ministarstva, administrativni dio od strane Općine Bogdanovci, odnosno Povjerenstva, da će Ministarstvo imati razlog za poništenje, koji je nastao našom krivnjom. 
Nakon iscrpne rasprave predsjednica vijeća predlaže da se ova točka odgodi za iduće vijeća kako bi prikupili nove relevantne informacije o trenutno važećem Zakonu, o informacijama što je bolje za naše poljoprivrednike, te će onda vijeće odlučiti kakvu će odluku donijeti. 
Prijedlog je usvojen sa 8 glasova ZA I jednim PROTIV.
Predsjednica vijeća o ishode ove točke obavijestila je nazočne goste, te su isti napustili sjednicu vijeća.

Točka 3.
Gosp. Barun navodi kako smo i prethodne dvije godine provodili mjere sufinanciranja komunalnih priključaka i fotonaponskih elektrana samcima i obiteljima s područja Općine Bogdanovci, te želimo i dalje nastaviti sa ovim mjerama. U prethodna dva Poziva susreli smo se s problemom da prijavitelji u trenutku podnošenja prijave ili jedan od bračnih drugova ili izvanbračni drug i njihova djeca koja žive u istom kućanstvu, životni partner ili neformalni životni partner imaju u vlasništvu ili suvlasništvu stan, obiteljsku kuću ili građevinsko zemljište osim stana/kuće ili građevinskog zemljišta koje je predmet Javnog poziva, te nisu prihvatljivi ponuditelji. Predlažem da se taj kriterij izbaci iz javnog poziva, jer može netko primjerice nešto naslijediti negdje izvan općine, a ovdje ima nekretninu na kojoj želi napraviti priključak i želi ostati živjeti. 
Nakon izlaganja načelnika, predsjednica vijeća daje ovu točku na raspravu.
Gosp. Gelo smatra da neki kriteriji trebaju postojati, te se ne slaže s načelnikovim prijedlogom.
Nakon kratke rasprave predsjednica predlaže da se iz čl. 2. točka. 1. Prijedloga ove Odluke izbace riječi „u suvlasništvu, te da ostanu samo riječi „u vlasništvu“.
Prijedlog je usvojen JEDNOGLASNO.

Točka 4.
Na prijedlog Vukovarsko-srijemske županije o sudjelovanju u subvencioniranju kamata u kreditnoj liniji za sufinanciranje kamate na kredite u poljoprivredi i ruralnom razvoju na području naše županije za kreditiranje proljetno-jesenske sjetve u 2025. godini sve lokalne samouprave su prihvatile sudjelovati u navedenom projektu, pa predlažem da i naša općina sudjeluje. Većina općina već je potpisala Sporazume, a mi možemo isti potpisati tek ukoliko vijeće usvoji ovu Odluku. U proračunu imamo planirala sredstva za sufinanciranje poljoprivrednika u iznosu od 25.000,00 €, zato sam i stavio taj prijedlog, međutim u razgovoru sa pročelnicom Magdalenom Parat dovoljno je 2.500,00 € na godišnjoj razini, stoga predlažem da se onda stavi 2.500,00 € u prijedlog Odluke.
Predsjednica vijeća daje ovu točku na raspravu, s obzirom da nije bilo rasprave, prijedlog gosp. Baruna usvaja se  JEDNOGLASNO.

Točka 5.
Gosp. Barun pojašnjava kako već nekoliko godina imamo odobren dozvoljeni minus za projekt Zaželi, kao sigurnost ukoliko dođe do kašnjenja isplate sredstava od strane Ministarstva, a Općina sve na vrijeme mora isplatiti, jer će troškovi izvan roka biti neprihvatljivi. Pojašnjava da je iznos isti sve ove godine. Trenutno se dozvoljeni minus ne koristi, međutim radi sigurnosti smatram da isti treba produžiti.
Predsjednica vijeća daje ovu točku na raspravu, te se ista usvaja JEDNOGLASNO, bez rasprave.

Točka 6.
Načelnik pojašnjava kako nam je putem Ministarstva prostornog uređenja, graditeljstva i državne imovine odobren iznos od 30.000,00 € za digitalnu transformaciju prostornog plana uređenja Općine Bogdanovci. Prilikom ove digitalne transformacije možemo napraviti i III. Izmjene i dopune PPUO, a koje su nam svakako potrebne radi najave nekih investitora vezano za solarne panele. Također, kada se PPUO digitalizira, svi zahtjevi građana i investitora ići će putem aplikacije e-planovi.
Sukladno svemu navedenom predlažem da se usvoji ova Odluka o izradi izmjena i dopuna Prostornog plana uređenja Općine Bogdanovci.
Bez rasprave, JEDNOGLASNO je usvojena navedena Odluka.

Točka 7.
Što se tiče prijedloga Odluke o lokalni porezima jedina promjena je ta da se umjesto poreza kuće za odmor sada uveo novi porez, porez na nekretnine za kuće u kojima se ne stanuje. Sukladno novom Zakonu o lokalnim porezimna sve JLS trebaju donijeti svoje odluke, ukoliko ih ne donesu automatski će Porezna uprava naplaćivati porez na nekretnine u visini od 0,60 eura/m², što je najmanji iznos, navodi načelnik. Stoga je prijedlog u našoj odluci da se porez nekretnina plaća na godišnje u visini od 0,60 eura/m², znači minimalan iznos. 
Predjsednica vijeća daje ovu točku na raspavu.
Gosp. Katić samo želi napomenuti kako se o ovoj točki raspravljalo na Odboru za proračun i financije, te da je ista usvojena jednoglasno.
S obzirom da nije bilo rasprava po ovoj točki, Odluka o lokalni porezima Općine Bogdanovci usvojena je JEDNOGLASNO.

Točka 8.a  i 8.b
Gosp. Barun navodi kako ne bi puno pojašnjavao svoje izvješće o radu za period 01.07.-31.12.2024. godine, kao ni Godišnje izvješće o provedbi Provedbenog programa za 2024. godinu jer ste iste dobili u privitku uz materijal za ovu sjednicu i isti su detaljno pojašnjeni. 
Ove točke daju se na raspravu.
Gosp. Gelo navodi kako nas načelnik na svakom vijeću redovno izvještava o svemu, soga nema potrebe za dodatnim pojašnjavanjem. 
S obzirom kako rasprave nije bilo, točka 8. a i 8. b usvojene su sa 7 glasova ZA i dva glasa PROTIV

Točka 9.
Predsjednica vijeća navodi kako je Grad Vukovar donio odluku o besplatnim vrtićima sa svu djecu s 
Predsjednica vijeća navodi kako je Grad Vukovar donio odluku o besplatnim vrtićima sa svu djecu s područja Grada Vukovara, te smatra da bi i mi trebali donijeti istu Odluku. 
Gosp. Barun navodi kako se osobno slaže sa prijedlogom gđe. Savić Bajac, međutim želi napomenuti kako je Grad Vukovar nedavno je ponovo podigao ekonomsku cijenu dječjeg vrtića, koja sada iznosi cca. 400,00 € po djetetu. Isto tako pretpostavka je da će se sada puno više djece upisati u vrtiće, ukoliko se izglasa ova odluka, te će se sukladno navedenom morati raditi rebalans zbog povećanja sredstava za sufinanciranje vrtića. Iskreno se nada kako će Vlada uskoro donijeti odluku da vrtići za svu djecu budu besplatni, jer je za općinu ovo jako veliki trošak.
Isto tako napominje kako je prijedlog Odluke napraveljen po odluci Grada Vukovara.
Ova točka daje se na raspravu. 
Gosp. Katić navodi kako se nigdje ne spominju djeca koja idu u vrtiće izvan Grada Vukovara, na što načelnik odgovara kako se ova odluka odnosi na svu djecu s područja Općine Bogdanovci.
Gosp. Hardi navodi kako kad je on imao malu djecu da nije bilo sufinaciranja vrtića, radnih bilježnica i ostalih sufinanciranja koje danas imaju roditelji i djeca od strane Općine Bogdanovci, te da je to stvarno olakšavajuća okolnost za roditelje.
Gosp. Krizmanić navodi kako je on sam prije jedno godinu i pol dao ovaj prijedlog, međutim nije bio podržan, te navodi kako će on danas podržati ovu Odluku.
Nakon kratke rasprave, Odluka o mjerilima za naplatu usluga predškolskih usttanova za djecu s područja Općine Bogdanovci svojena je sa 8 glasova ZA i jednim SUZDRŽANIM.

Točka 10.
Gosp. Barun navodi kako se ništa nije mijenajlo u odnosu na prethodne godine, osim što je u Izvješće o izvršenju plana djelovanja u području prirodnih nepogoda za 2024. uvrštena prirodna nepogoda suše, koju smo imali prošle godine. 
Predsjednica vijeća daje ovu točku na raspravu, s obzirom kako rasprave nije bilo, ova točka usvaja je JEDNOGLASNO.

Točka 11.
S obzirom da se vijeće dosta odužilo zbog 2. točke dnevnog reda, svoje redovno izvješće ostavio bi za iduće vijeće koje će biti uskoro, navodi gosp. Barun.
Samo upoznaje nazočne s problemom privremenog zatvaranja "Petrovačke dole" zbog eshumacija, sada Komunalac d.o.o. Vukovar  otpad mora voziti u Županju, te stoga dolazi do povećanja cijene odvoza komunalnog otpada. Grad Županja je donijela odluku o naknadi za korištenje odlagališta otpada iz drugih JLS, a sukladno Zakonu o gospodarenju otpadom, te će sve JLS morati potpisati Sporazum o sufinanciranju navedenog kako ne bi došli u problem s odvozom komunalnog otpada.


. 
Završeno u 21:45 sati.

Zapisničar						Predsjednica općinskog vijeća
Maja Župan						Anamarija Savić Bajac

